Hippolyte Arnoux

Hippolyte Arnoux (aktiboa 1860tik 1890ra arte) argazkilari eta argitaratzaile frantsesa izan zen. 1860ko hamarkadan, Suezko kanalaren indusketa dokumentatu zuen, eta argazkiak Album du Canal de Suez liburuan argitaratu zituen. Garai berean, Port Saideko Zangaki anaien argazki-estudioan lan egin zuen noizbehinka. 1860ko hamarkadan, Antonio Beatoren bazkide izan zen.https://archive.wikiwix.com/cache/index2.php?url=http%3A%2F%2Fwww.napoleon.org%2Ffr%2Fhors_serie%2Fsuez%2Fhtml-content%2Fcarte%2Fintro.html#&

 Biografia 
Bere jaiotze data eta lekua ez dira ezagutzen. 1860tik aurrera Egipton, eta bereziki Port Saiden, Suezko kanalaren eraikuntzaren harira argazkilari gisa lan egin zuen. Bere estudioa, Ferdinand-de-Lesseps plazan kokatua, Canal Photography ere deitzen zaion. 

Aldi berean, Port Saiden Zangaki anaien argazki estudioarekin kolaboratu zuen, eta horren froga da gehienetan sultana faltsuak irudikatzen dituzten argazkietan Europako apaingarri faltsu berdinak erabiltzea. Baina 1874an, Arnouxek auzitara eraman zituen Georges Zangaki eta Antippa Spiridion jakin bat, bere lan batzuk erreproduzitu eta saldu zituelako. 1876ko uztailaren 17an, «Egipton indarrean dagoen lege berezirik ez izan arren», auzipetuak auzi-jartzaileari zortziehun franko ordaintzera kondenatu zituen Ismailiako auzitegiak.https://gallica.bnf.fr/ark:/12148/bpt6k5743830m 1877ko martxoaren 1ean, bestetik, Alexandriako auzitegiak atzera bota zuen haien helegitea.

Arnoux Antonio Beato argazkilari italiarrarekin ere kolaboratu zuen, baita Pascal Sébah argazkilari turkiarrarekin ere. Port Saiden argazkilari gisa aipatzen zitzaion oraindik 1891n argitaratutako Oriental Trade Directoryren 10. edizioan, Zangaki anaiak bezala.https://gallica.bnf.fr/ark:/12148/bpt6k57559815

 Iruditegia 
Egipton bizi ziren argazkilari askoren antzera, Antonio Beato, Ermé Désiré edo Émile Béchard kasu, Arnouxek antzinako Egiptoko monumentuen, hirietako kaleen eta bertako biztanleen argazkiak egiten zituen; halaber, estudioko erretratuak egiten zituen. Bere lanaren zati handi bat, bestetik, Suezko kanalari eskaini zion. . Argazki hauek Album du Canal de Suez liburuan argitaratu zituen.http://www.getty.edu/vow/ULANFullDisplay?find=&role=&nation=&subjectid=500036539

 Bibliografia 
 Hippolyte Arnoux : photographe de l'union des mers. Catalogue d'exposition. Paris, Centre historique des archives nationales, 1996.https://francearchives.fr/fr/article/87460835

 Erreferentziak 

 Ikus, gainera 
 Suezko kanala

 Kanpo estekak 

Kategoria:XIX. mendeko frantziarrak
Kategoria:Frantziako argazkilariak
Kategoria:Suezko kanala
Kategoria:Argazkilaritzaren aitzindariak
Kategoria:Orientalistak